Λευκός Οίκος

Ο Λευκός Οίκος (αγγλικά: White House) στην Ουάσινγκτον είναι η κατοικία και ο χώρος εργασίας του Προέδρου και του Αντιπρόεδρου των Ηνωμένων Πολιτειών της Αμερικής. Βρίσκεται στην 1600 Pennsylvania Avenue και έλαβε το όνομά του το 1901, λόγω του λευκού χρώματος του εξωτερικού του.

 Τοποθεσία και οικοδόμηση 
Η τοποθεσία του Λευκού Οίκου επιλέχτηκε από τον Πρόεδρο Τζωρτζ Ουάσινγκτον και τον αρχιτέκτονα και μηχανικό Πιερ Λ' Ανφάν. Αρχιτέκτονας του κτιρίου ήταν ο Ιρλανδός Τζέιμς Χόμπαν και τα έργα άρχισαν στις 13 Οκτωβρίου 1792 όπου τέθηκε ο θεμέλιος λίθος παρουσία του Τζωρτζ Ουάσινγκτον. Ο αρχιτεκτονικός ρυθμός του είναι ο Αναγεννησιακός, σε μεταγενέστερο συνδυασμό και με Νεοκλασικά στοιχεία. Οι πύλες του μεγάρου κοσμούνται με κίονες ελληνικού ιωνικού ρυθμού. Η ημερομηνία αυτή είναι συγχρόνως και η ημερομηνία ιδρύσεως της νέας πρωτεύουσας. Πρώτος κάτοικος του Λευκού Οίκου έγινε την 1η Νοεμβρίου του 1800 ο δεύτερος πρόεδρος των Η.Π.Α., Τζον Άνταμς, με τη σύζυγό του, Άμπιγκεϊλ Άνταμς.  

Το 1812 υπέστη σοβαρές ζημιές από βρετανικά στρατεύματα κατά την διάρκεια του αγγλοαμερικανικού πολέμου του 1812. Την μερική ανοικοδόμηση του κτηρίου, με νεοκλασικιστικό ύφος, ανέλαβε το 1819 ξανά ο Τζέιμς Χόμπαν. Οι υπάρχουσες ζημιές από την φωτιά καλύφθηκαν με άσπρο χρώμα. Το 1901 υπό την κυβέρνηση του Θεόδωρου Ρούσβελτ πραγματοποιήθηκαν πολλές βελτιώσεις για την εξυγίανση του κτιρίου, οπότε και χτίστηκε η δυτική πτέρυγα. Το προεδρικό δωμάτιο εργασίας (Οβάλ Γραφείο, αγγλικά: Oval Office) χτίστηκε το 1909 με πρωτοβουλία του Ουίλλιαμ Χάουαρντ Ταφτ. Στις 24 Δεκεμβρίου 1929 η δυτική πτέρυγα καταστράφηκε από πυρκαγιά.

Για την οικοδόμηση του Λευκού Οίκου χρησιμοποιήθηκαν κυρίως ψαμμίτης από το γερμανικό Ομπερνκίρχεν και μάρμαρο από το κροατικό νησί Μπρατς. Από την ανοικοδόμηση και μετά ο ψαμμίτης βάφεται μέχρι σήμερα με άσπρο χρώμα.

 Ιδιαίτερα στοιχεία 
 Ο Λευκός Οίκος είναι διώροφο μέγαρο με υπόγειο, έχει συνολικά 132 δωμάτια, 35 μπάνια, 412 πόρτες, 147 παράθυρα, 8 σκάλες, 3 ανελκυστήρες, πισίνα, γήπεδο του τένις, μια αίθουσα μπόουλινγκ και μια αίθουσα κινηματογράφου. Κατά μήκος του διαδρόμου του υπογείου φέρονται οι προσωπογραφίες των «Πρώτων Κυριών» των ΗΠΑ. Μια μεγάλη κλίμακα οδηγεί στο Ισόγειο και την Ανατολική Αίθουσα όπου είναι πλούσια διακοσμημένη με ενθέματα σε χρυσό και λευκό χρώμα. Στην αίθουσα αυτή γίνονται οι επίσημες υποδοχές. Κυριότερες άλλες αίθουσες είναι η Γαλάζια, η Πράσινη, η Κόκκινη, που τα ονόματά τους οφείλονται στο χρώμα που είναι μόνιμα βαμμένες. Άλλη αίθουσα είναι η αίθουσα γευμάτων της οποίας οι τοίχοι φέρουν σκούρες δρύινες επενδύσεις και είναι στολισμένοι με κεφαλές θηραμάτων. Το δεύτερο πάτωμα, πρώτος όροφος, χρησιμοποιείται ως η κύρια κατοικία του προεδρικού ζεύγους. Κύριο δωμάτιο είναι το «Οβάλ Γραφείο» όπου είναι και το επίσημο γραφείο του Προέδρου. Στην πραγματικότητα είναι ημικυκλικό, αλλά λέγεται «οβάλ». Το όλο οικοδόμημα περιβάλλεται με εκτάσεις χλόης και δένδρων, στο χώρο των οποίων γίνονται και επίσημες υπαίθριες ανακοινώσεις.    
 Όλοι οι πρόεδροι εκτός από τον πρώτο, τον Τζωρτζ Ουάσινγκτον, κατοίκησαν εκεί. Μέχρι τον Β΄ Παγκόσμιο Πόλεμο ήταν δυνατό για τον κάθε πολίτη να επισκεφτεί τον Πρόεδρο δίχως μεγάλα προβλήματα. Από τότε όμως στο κοινό απαγορεύεται γενικώς η είσοδος για λόγους ασφαλείας. Ωστόσο, το κοινό μπορεί να επισκεφτεί ορισμένα τμήματα του Λευκού Οίκου σε ομάδες, ορισμένες ώρες και ημέρες, συνοδευόμενο από ξεναγό.
 Κυκλοφορούν φήμες ότι κάτω από το γρασίδι στα νότια του οικοπέδου βρίσκεται, σε βάθος οκτώ με δέκα πατώματα, μυστικό υπόγειο προεδρικό καταφύγιο.
 Από τα πρώτα χρόνια μετά το χτίσιμό του, ο Λευκός Οίκος ήταν ανοιχτός στο κοινό για εορταστικές συγκεντρώσεις ή/και επίσκεψη-ξενάγηση. Μετά τις επιθέσεις της 11ης Σεπτεμβρίου 2001, ο χώρος κλείστηκε, καθώς θεωρήθηκε ως πιθανός μελλοντικός στόχος. Από το 2003 μέχρι σήμερα επιτρέπεται η πρόσβαση μόνο σε άτομα που έχουν περάσει από ερευνητικό έλεγχο και που έχουν κανονίσει την επίσκεψή τους τουλάχιστον ένα μήνα εκ των προτέρων, κάνοντας αίτηση στους Αντιπροσώπους τους στο Κογκρέσο.Ιστοσελίδα του Λευκού Οίκου, About the White House: Tours and Events  
 Ο Λευκός Οίκος για τους Αμερικανούς έχει διττή σημασία, αφενός ως ενθύμιο της εθνικής του κληρονομιάς, αφού η ιστορία του είναι συνυφασμένη με τα πρώτα χρόνια της ίδρυσης των ΗΠΑ, αφετέρου συμβολίζει τα ιδεώδη και τις αρχές του αμερικανικού Έθνους, ως επίσημη κατοικία του ανώτατου εκτελεστικού οργάνου της αμερικανικής Ομοσπονδίας. Ο Λευκός Οίκος απεικονίζεται στο αμερικανικό χαρτονόμισμα των 20 δολαρίων.

 Δείτε επίσης 
 Πρόεδρος των ΗΠΑ 
 Αντιπρόεδρος των ΗΠΑ
 Γραφείο του Λευκού Οίκου 
 Εκπρόσωπος Τύπου του Λευκού Οίκου
 Εκτελεστικό Γραφείο του Προέδρου των ΗΠΑ 
 Επικεφαλής του Επιτελείου του Λευκού Οίκου 

 Παραπομπές 

 Βιβλιογραφία 

 Abbott, James A. A Frenchman in Camelot: The Decoration of the Kennedy White House by Stéphane Boudin. Boscobel Restoration Inc.: 1995. .
 Abbott, James A. Jansen. Acanthus Press: 2006. .
 Clinton, Hillary Rodham. An Invitation to the White House: At Home with History. Simon & Schuster: 2000. .


 Garrett, Wendell. Our Changing White House. Northeastern University Press: 1995. .
 Guidas, John. The White House: Resources for Research at the Library of Congress. Library of Congress, 1992.
 Huchet de Quénetain, Christophe. "De quelques bronzes dorés français conservés à la Maison-Blanche à Washington D.C." in La Revue, Pierre Bergé & associés, n°6, mars 2005 pp. 54–55. .
 Kenny, Peter M., Frances F. Bretter and Ulrich Leben. Honoré Lannuier Cabinetmaker from Paris: The Life and Work of French Ébiniste in Federal New York. The Metropolitan Museum of Art, New York and Harry Abrams: 1998. .
 Klara, Robert. The Hidden White House: Harry Truman and the Reconstruction of America's Most Famous Residence. Thomas Dunne Books: 2013. .
 Kloss, William. Art in the White House: A Nation's Pride. White House Historical Association in cooperation with the National Geographic Society, 1992. .
 Leish, Kenneth. The White House. Newsweek Book Division: 1972. .
 McKellar, Kenneth, Douglas W. Orr, Edward Martin, et al. Report of the  on the Renovation of the Executive Mansion. Commission on the Renovation of the Executive Mansion, Government Printing Office: 1952.
 Monkman, Betty C. The White House: The Historic Furnishing & First Families. Abbeville Press: 2000. .
 New York Life Insurance Company. The Presidents from 1789 to 1908 and the History of the White House. New York Life Insurance Company: 1908.
 Penaud, Guy Dictionnaire des châteaux du Périgord. Editions Sud-Ouest: 1996. .
 Phillips-Schrock, Patrick. The White House: An Illustrated Architectural History (Jefferson, NC: McFarland, 2013) 196 pp.
 Seale, William. The President's House. White House Historical Association and the National Geographic Society: 1986. .

 Seale, William, The White House: The History of an American Idea. White House Historical Association: 1992, 2001. .
 West, J.B. with Mary Lynn Kotz. Upstairs at the White House: My Life with the First Ladies. Coward, McCann & Geoghegan: 1973. .
 Wolff, Perry. A Tour of the White House with Mrs. John F. Kennedy. Doubleday & Company: 1962. 
 Exhibition Catalogue, Sale 6834: The Estate of Jacqueline Kennedy Onassis April 23–26, 1996. Sothebys, Inc.: 1996.
 The White House: An Historic Guide. White House Historical Association and the National Geographic Society: 2001. .
 The White House. The First Two Hundred Years, ed. by Frank Freidel/William Pencak, Boston 1994. 
 "Νεώτερον Εγκυκλοπαιδικόν Λεξικόν Ηλίου" τομ. 12ος, σελ. 282.

 Εξωτερικοί σύνδεσμοι 

 Η επίσημη ιστοσελίδα του Λευκού Οίκου
 Το επίσημο βιογραφικό του Προέδρου των ΗΠΑ
 Λεπτομερή σκίτσα, Φωτογραφίες, κ.λπ.
 The White House Historical Association, with historical photos, online tours and exhibits, timelines, and facts
 President's Park (White House) part of the National Park Service
 The White House Museum , a detailed online tour
 Detailed 3D computer model  of White House and grounds
 Video tours:



 Virtual tour of the White House provided by Google Arts & Culture


Κατηγορία:Προεδρία των Ηνωμένων Πολιτειών Αμερικής
Κατηγορία:Ουάσινγκτον (Περιφέρεια της Κολούμπια)
Κατηγορία:Επίσημες κατοικίες
Κατηγορία:Κτίρια και κατασκευές στις Ηνωμένες Πολιτείες